ત્રીજી તરફ મધ્ય અને દક્ષિણ ગુજરાત, જયાં પાણીનો વિપુલ જથ્થો છે, ખેતી વરસાદ પર આશ્રિત નથી. સૌરાષ્ટ્ર અને ઉત્તર ગુજરાતની જેમ કપાસ-મગફ્ળીનું વાવેતર નથી ત્યાં ભાજપને વધુ બેઠકો મળી છે. મધ્ય અને દક્ષિણ ગુજરાતમાં તમાકુ, કેળ, શેરડી, ડાંગર અને બીજા બાગાયતી -રોક્ડીયા પાકો લેવાય છે. સહકારી માળખુ સુદઢ હોવાથી ટેકાના ભાવ કે પાક વીમા માટે સરકાર આશ્રિત નથી એવી જ રીતે વિપુલ જળભંડારને કારણે સિંચાઈ માટે પણ સરકાર ભરૉસે નથી. આ વિસ્તારના ખેડૂતોને જમીન સંપાદન સિવાયના મામલે સરકાર સાથે ખાસ પનારો પાડવાનો આવ્યો નથી એટલે એમના ભાગે સરકારની અવગણના/અવહેંલના વેઠવાની આવી નથી. સરકારની ખેડૂત વિરોધી નીતીઑનો ભોગ બનવું પડ્યું નથી એટલે હજી એમનો સત્તાપક્ષથી મોહભન્ગ થયો નથી. ભાજપના અસલી રૂપને ઓળખવામાં આ વિસ્તારો કાચા પડ્યા છે.